Tallinna Kultuuri- ja Spordiamet
Tallinna Kultuuri- ja Spordiamet on Tallinna ametiasutus, mis tegeleb eeskätt linnaga seotud vaba aja veetmise võimaluste korraldamisega. Kultuuri- ja Spordiameti tegevuse eesmärk on luua võimalused kultuuritegevuseks, vaba aja veetmiseks, sportimiseks, liikumisharrastuseks ning säilitada ja tutvustada kultuuri- ja spordipärandit. Amet asub aadressil Juhkentali 12. Amet moodustati 2020. aastal Tallinna Kultuuriameti ja Tallinna Spordi- ja Noorsooameti liitmisel. Põhimääruse järgi on Tallinna Kultuuri- ja Spordiameti tegevusvaldkonnad järgmised: Ameti põhiülesanded on: loovust väärtustava ja aktiivse ühiskonna kujundamine; mitmekesise kultuuri- ja spordiruumi arendamine; kultuuri- ja sporditaristu ja -teenuste analüüs ja arendamine; kultuuri- ja spordipärandi säilitamine, väärtustamine ja tutvustamine; linnaelanike aktiivse eluviisi soodustamine; koostöö arendamine kultuuri- ja spordivaldkonnas tegutsevate isikutega ja nende tegevuse koordineerimine; ameti hallatavate asutuste nõustamine ja arengusuundade kujundamine, ettepanekute tegemine linnavalitsusele ameti hallatavate asutuste asutamiseks ja ümberkorraldamiseks ning nende tegevuse lõpetamiseks; riigi ja Tallinna õigusaktide täitmise kontrollimine ameti hallatavates asutustes; kultuuri- ja spordivaldkonda puudutavate Tallinna õigusaktide, arengukavade ja muude strateegiliste dokumentide koostamine ja elluviimine ning investeeringute kavandamine ja tegemine; linnavara säästlik ja tõhus valitsemine; osalemine kultuuri- ja spordiobjektide hoonestusalade üld- ja detailplaneeringute koostamises; järelevalve tegemine ameti määratud toetuste kasutamise üle; riiklikes ja rahvusvahelistes projektides osalemine ja nende projektide koordineerimine; kultuuri- ja spordiprojektide algatamine ja korraldamine. Ülesanded kultuurivaldkonnas võimaluste loomine kultuuritegevuseks Tallinnas; kultuuritegevuse kavandamine ja elluviimine; linna kultuuriasutuste ja teiste linna asutuste kultuurivaldkonna tegevuste koordineerimine, jälgimine ja analüüsimine; Tallinna kultuuriloolise eripära, rahvuskultuuri ning vaimse ja materiaalse pärandi kaitsmine ja tutvustamine. Ülesanded spordivaldkonnas võimaluste loomine sportimiseks ja liikumisharrastuseks; linna mitmekülgse sportimisvõimaluste ja liikumisharrastuse kavandamine ja elluviimine; linna spordiasutuste ja teiste linna asutuste spordivaldkonna tegevuste koordineerimine, jälgimine ja analüüsimine; spordiorganisatsioonide koostöö soodustamine. Tallinna Kultuuri- ja Spordiametil on järgmised hallatavad asutused: Tallinna Keskraamatukogu Tallinna Filharmoonia Tallinna Linnateater Tallinna Linnamuuseum Tallinna Rahvaülikool Vene Kultuurikeskus Tallinna Kirjanduskeskus Kadrioru Staadion Pirita Spordikeskus Nõmme Spordikeskus Tallinna Spordihall Kristiine Sport Tallinna Spordikool Tondiraba Spordikeskus Tallinna Kultuuri- ja Spordiamet korraldab muude hulgas järgmisi kultuuriüritusi ja tähtpäevade tähistamisi Tallinnas: Hiina uusaasta Tallinna päev Tallinna Merepäevad Kultuuriöö Rahvuskultuuride päev Taasiseseisvumispäev